વળી, નિફ્ટીમાં પણ આજે ઉછાળો જોવા મળ્યો અને આજે 11650 સુધી પહોંચી ગયો હતો. આ પહેલી વાર છે જ્યારે નિફ્ટી આ આંકડા સુધી પહોંચ્યો હોય. અત્યાર સુધીની નિફ્ટીનો આ સૌથી મોટો વધારો છે. આ વધારો વૈશ્વિક બજારમાં વધારાના કારણે જોવા મળ્યો છે. વોલ સ્ટ્રીટની મદદના કારણે શુક્રવારે પરિસ્થિતિમાં થોડો સુધારો આવ્યો હતો તે બાદ યુએસ ફેડરલ રિઝર્વના ચેરમેન જેરોમ પોવેલે કહ્યુ કે સતત વધારો અમેરિકી અર્થવ્યવસ્થા અને રોજગારમાં વધારો લાવશે. પોવેલના આ નિવેદન બાદ એસએન્ડપી 500 ઈન્ડેક્સ અને નાસડેકમાં શુક્રવારે તેજી જોવા મળી હતી.